03/12/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. W15.78425. Jean Carlos Sánchez González solicita autorización para traballos de nivelación de parcela 15083B508005840000SD con aporte de terra vexetal, no t. m. de Teo

Henry John Cuevas Lilja solicita autorización para as obras recollidas nos documentos: Solicitude de autorización para nivelación de parcela con aporte de terra vexetal con actuacións situadas no concello de Teo. Expediente DH. W15.78425. A memoria presentada traslada a petición de nivelación de finca coas seguintes características: Trátase dunha finca de uso agrario ubicada na comarca de Santiago de Compostela, concello de Teo, polígono 508, parcela 584, identificada coa referencia catastral 15083B508005840000SD, cunha área de 2.847 m2, que linda polo Sur e Este con zona excluída e regato en medio. Co fin de mellorar a forma de cultivo da finca, así como o de crear condicións mínimas requiridas para a cría de animais, solicítase a autorización para nivelación da finca e incrementar o seu nivel nuns 50 cm., con referencia á actual cota co fin de evitar que a auga entre á parcela na época de inverno danando cultivos e que os animais poidan sufrir enfermidades ou incluso a morte. Cabe destacar que o proxecto a curto prazo para o uso da finca será o de cría de ovellas ou de instalar un invernadoiro para cultivo de froitas ou verduras. Realizarase un desbroce da finca con maquinaria manual e tractor agrícola, desbroce para reducir capa vexetal. Realizarase aporte de terra vexetal ata o nivel solicitado de 50 cm. afectando gran parte da finca sobre todo no seu centro e no lado Sur e Este. Aportaranse uns 750 m3 de terra vexetal aproximados. Respectarase unha franxa de 6 m. de separación do bordo do leito do regato a fin de evitar impacto ambiental. A terra estenderase sobre a superficie con pala de tractor agrario, nivelándose coa mesma pala e compactado co propio tractor. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. O expediente tramítase nas oficinas deste servizo, situado na rúa Tomiño, 16 – baixo, Santiago de Compostela, onde pode ser examinado por quen o desexe no devandito prazo, previa cita no teléfono 981544927. Os datos persoais que puideran conter os escritos que se presenten serán tratados de acordo coa Lei Orgánica 15/1999, do 13 de decembro, de Protección de Datos de Carácter Persoal e recolleranse nun ficheiro debidamente inscrito na AEPD, responsabilidade de Augas de Galicia, coa exclusiva finalidade da tramitación e xestión do presente procedemento. Só se procederá á cesión naqueles casos explicitamente considerados na lei. Quedan recoñecidos os dereitos de acceso, rectificación, cancelación e oposición dos datos de carácter persoal de quen presente os mesmos, que poderá solicitar por escrito a Augas de Galicia, Praza Camilo Díaz Baliño 7-9, 15704 Santiago de Compostela ou mediante o envío dun correo electrónico a lopd. augas@xunta. gal. O proxecto obxecto da presente autorización estará dispoñible para a súa consulta na páxina web deste organismo de conca http://augasdegalicia.xunta. gal, na sección denominada participación pública. Santiago de Compostela, 26 de novembro de 2021 – o xefe do Servizo Territorial de Augas de Galicia – Abdesslem Klimenko Sheen (Sinatura dixital)